ไม่แคร์ทรัมป์เลย! "ทรัมป์แคร์" ล่มรอบสอง ทำแผนกระตุ้นเศรษฐกิจสะดุด! - FINNOMENA
สัปดาห์ที่ผ่านมาร่างกฎหมายประกันสุขภาพฉบับใหม่ของ ทรัมป์ หรือ "ทรัมป์แคร์" ที่จะนำมาแทน "โอบามาแคร์" เป็นอันต้องล่มครั้งที่สอง!!
24 ก.ค. 2560

สัปดาห์ที่ผ่านมาร่างกฎหมายประกันสุขภาพฉบับใหม่ของ ทรัมป์ หรือ “ทรัมป์แคร์” ที่จะนำมาแทน “โอบามาแคร์” เป็นอันต้องล่มครั้งที่สอง!!
เนื่องจากมีสมาชิกวุฒิสภาของรีพับลิกัน 4 คน ประกาศจะไม่ยกมือสนับสนุน “ทรัมป์ แคร์” เพราะเห็นว่ายังไม่ดีพอ
นับว่าเป็นอุปสรรคที่ไม่น่าเกิดขึ้น เพราะปัจจุบันพรรครีพับลิกันครองเสียงข้างมากทั้งในสภาผู้แทนราษฎรและวุฒิสภา
ไม่แน่ใจเหมือนกันว่าความล่าช้าในการผ่านร่างกฎหมายนี้ จะนำมาซึ่งความไม่แน่นอนว่าทรัมป์จะสามารถผลักดันแผนกระตุ้นเศรษฐกิจสุดทะเยอทะยานที่เคยหาเสียงไว้ หรือไม่
เนื่องจากทั้งแผนการปฏิรูปภาษี การลงทุนโครงการโครงสร้างพื้นฐาน 1 ล้านล้านดอลลาร์ ฯลฯ ถูกผูกติดกับการผ่านกฎหมายประกัน สุขภาพ
ตลอด 6 เดือนที่ผ่านมา ความคาดหวังที่มีต่อทรัมโปโนมิกส์ ส่งผลให้ดัชนีดาวโจนส์ปรับขึ้นทำสถิติสูงสุดใหม่อย่างต่อเนื่อง แต่เมื่อกฎหมายประกันสุขภาพล่ม ก็ส่งผลกระทบทางลบ ทันที ที่เห็นชัดๆก็คือ “เงินดอลลาร์อ่อนค่า” มากที่สุดในรอบ 10 เดือน
สุดท้ายปัญหาสำคัญอีกประการหนึ่งที่สั่นคลอนเสถียรภาพรัฐบาลทรัมป์ค่อนข้างมากก็คือ ความอื้อฉาวจากประเด็นรัสเซียที่ทรัมป์ถูกเปิดโปงเป็นระยะอย่างต่อเนื่องที่คาดว่าจะยังคงหลอกหลอนรัฐบาลไปอีกหลายปี
ที่มา : https://www.prachachat.net/world-news/news-8844
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: